recursal/SuperWikiNEXT-32B huggingface dataset:
**டைதயோனேட்டு** *(Dithionate)* என்பது S2O2−6 என்ற வாய்ப்பாட்டைக் கொண்டிருக்கும் கந்தக ஆக்சோ எதிர்மின் அயனியாகும். டைதயோனிக் அமிலத்திலிருந்து (H2S2O6) வருவிக்கப்படும் இதை மெட்டாபைசல்பேட்டு எதிர்மின் அயனி என்றும் அழைக்கிறார்கள். இதன் வேதிவாய்ப்பாடு சிலசமயங்களில் அரைக்கட்டமைப்பு வடிவில் [O3SSO3]2− என எழுதப்படுகிறது. அரைக்கட்டமைப்பு என்பது ஒரு மூலக்கூறில் எந்த வரிசைமுறையில் அணுக்கள் இணைந்துள்ளன என்பதைக் குறிக்கும் வரிசையாகும்.

டைதயோனேட்டு அயனியில் S–S பிணைப்பு காணப்படுவதால் கந்தகம் +5 ஆக்சிசனேற்ற நிலையில் உள்ளது. டைதயோனேட்டுகள் பொதுவாக நிலைப்புத் தன்மை மிக்க சேர்மங்களாக உருவாகின்றன. இவை உடனடியாக ஆக்சிசனேற்றமும், ஒடுக்கமும் அடைவதில்லை. வலிமையான ஆக்சிசனேற்றிகள் டைதயோனேட்டுகளை சல்பேட்டுகளாக ஆக்சிசனேற்றம் செய்கின்றன. இதேபோல வலிமையான ஒடுக்கும் முகவர்கள் இவற்றை சல்பைட்டுகளாகவும், டைதயோனைட்டுகளாகவும் ஒடுக்கமடையச் செய்கின்றன. டைதயோனேட்டுகளின் நீர்த்த கரைசல்கள் நிலைப்புத்தன்மை கொண்டுள்ளன, இவற்றை சிதைவடையாமல் கொதிக்கச் செய்ய முடியும். 

படிக டைதயோனேட்டின் γ-கதிர்வீச்சு SO−3 தனியுறுப்பு அயனியை உற்பத்தி செய்கிறது. இத்தனி உறுப்பு அயனியிலுள்ள இணையில்லா எலக்ட்ரான்களை எலக்ட்ரான் பாரா காந்த ஒத்திசைவு மூலம் கண்டறிய முடியும். கதிரியக்கத்தை அளவிட உதவும் கதிரியக்க அளவுமானிக்கு பேரியம் டைதயோனேட்டு பரிந்துரைக்கப்படுகிறது.
ஓர் இருபல் ஈந்தணைவியாக டைதயோனேட்டு அயனியால் செயல்பட முடியும். 
நீரேற்றான Na2S2O6•2H2O சேர்மத்தின் திடநிலையில் டைதயோனேட்டு அயனியின் கட்டமைப்பு எதிரெதிராகவும், நீரற்ற பொட்டாசியம் உப்பில் டைதயோனேட்டு மறைக்கப்பட்டும் காணப்படுகிறது.

சேர்மங்கள்
----------

சோடியம் டைதயோனேட்டு - Na2S2O6 
பொட்டாசியம் டைதயோனேட்டு – K2S2O6
பேரியம் டைதயோனேட்டு - BaS2O6 என்பவை டைதயோனேட்டு அயனி இடம்பெற்றுள்ள சேர்மங்களாகும்.

மேற்கோள்கள்
-----------

1. ↑  "Dithionate(2−) (CHEBI:29209)". *Chemical Entities of Biological Interest (ChEBI)*. UK: European Bioinformatics Institute.
2. ↑  வார்ப்புரு:RedBookRef
3. 1 2  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
4. ↑   எஃப். ஆல்பர்ட் காட்டன்; சாப்ரி வில்கின்சன்; கார்லோசு முரில்லோ; மேன்பிரட் பாக்மன் (1999), *Advanced Inorganic Chemistry* (6வது ed.), நியூ யார்க்கு: வைலி-இன்டசயின்சு, ISBN 0-471-19957-5
5. ↑  *Radiation Chemistry of Dithionates* G.S. Murthy, R.L. Eager, and K.J. McCallum Can. J. Chem. 49(22),(1971), 3733
6. ↑  *Barium dithionate as an EPR dosemeter* Baran M.P. Bugay O.A. Kolesnik S. P. Maksimenko V. M. Teslenko V. V. Petrenko T. L. Desrosiers M. F. *Radiation Protection Dosimetry* 2006 **120**, 202; எஆசு:10.1093/rpd/nci531
7. ↑  *Structures of Some Copper (II) Complexes Containing S2O62− Ion* Ishii M. *Bulletin of the Yamagata University* **5**, 1,(2001), 7
**பாராசாஜிட்டா எலிகன்ஸ்** (*Parasagitta elegans*) என்பது சாஜிட்டிடே குடும்பத்தைச் சார்ந்த  சிறிய அம்பு வடிவ புழு, முன்னர்  இதனை சாஜிட்டா எலிகன்ஸ் என அழைக்கப்பட்டது.

புற அமைப்பியல்
--------------

பாராசாஜிட்டா எலிகன்ஸ் (முந்தைய சாஜிட்டா எலிகன்ஸ் ). பெரிய விலங்குகளின்   உடல் குறுகிய, உறுதியான மற்றும் ஒளிபுகா தன்மை உடையதாக இருக்கிறது.  

துடுப்புகள் பிரிக்கப்பட்ட, வட்டமான, மற்றும் முற்றிலும் சாய்ந்த நிலையில் இருக்கும். முன்புற துடுப்புகள் கீழ்புற நரம்பு முடிச்சுக்களில் இருந்து தொடங்கும். இதில் உணவுப் பாதைக் குழாய் உள்ளது.  கண்களானது சிறிய,மற்றும் உருண்டை வடிவ நிறமிக் கொண்டது. கருப்பைகள் நீண்ட மற்றும் குறுகிய அமைப்பைக் கொண்டது . செமினல் வெசிக்கள் கோண வடிவத்தில், வால் துடுப்புகளுக்கு   அடுத்ததாகவோ அல்லது மிக நெருக்கமாகவோ பின்துடுப்புகளிலிருந்து பிரிக்கப்படுகிறது.

உடற்கூறியல், இனப்பெருக்கம், வகைப்பாடு மற்றும் புதைபடிவ பதிவு போன்றவற்றிற்கு; கீட்டோக்நாத்தாவைப் பாருங்கள்

வகைப்பாட்டியல்
--------------

மூன்று துணை சிற்றினங்களான சாஜிட்டா எலிகன்ஸ் பால்க்டிகா மற்றும் சாஜிட்டா எலிஜன்ஸ் எலிஜன்ஸ் அடையாளம் காணப்பட்டுள்ளன.  இந்த துணை சிற்றினங்கள் நீரின் வெப்பநிலையைப் பொறுத்து  அவை வளரும் அளவு மாறுபடும் எனக் கருதப்படுகிறது, அவை ஒத்திருக்கும் சிற்றினங்களாக அறிகுறி இருக்கலாம். கொக்கிகள் மற்றும் பற்கள் ஆகியவற்றின் எண்ணிக்கை மூன்று துணை சிற்றினங்களில் சிறிது வேறுபட்டு காணப்படும்.

சூழ்நிலையியல்
-------------

### பொதுவானவை

*ஸ்பேடாலா* சிற்றினம் நீரில் மூழ்கியவை தவிர மற்ற, அம்பு புழுக்கள் எல்லாமேநீரில் மிதப்பவைக்கான தகவமைப்பைப் பெற்றுள்ளன. இவை இரவில் நீரின் மேற்பரப்பில் நீந்திக் கொண்டும், பகல் நேரங்களில் நீரில் மூழ்கியும் காணப்படும். அவை பெரும்பாலான நேரங்களில் நீரோட்டத்திற்கு எதிராகவும், முன்னோக்கியும், வேகமாகவும் நகருவதற்கு வால் துடுப்பில் உள்ள நீளவாக்கில் அமைந்த தசைகளை பயன்படுத்துகிறது. கிடைமட்ட துடுப்புகள் உடற்பகுதிக்கு எல்லைகளாகவும் உயிரிக்கு நிலைப்புத்தன்மை வழங்குவதோடு நீந்தும்போது மிதப்பதற்கும் உதவுகிறது.

### பரவல்

*பாராசாஜிட்டா எலிகன்ஸ்* மற்றும் மூன்று துணை சிற்றினங்களும் ஆர்க்டிக் பகுதிகளிலும் மற்றும் ஆர்க்டிக் துணைப்பகுதிகளிலும் வாழ்கின்றன. *சா. எலிகன்ஸ் எலிகன்ஸ்* என்பது கடலோர கடற்கரைப் பகுதியில் வாழும் துணை சிற்றினம். *சா. எலிகன்ஸ் ஆர்க்டிக்கா* என்பது போரியல்-ஆர்க்டிக்வடிவமாகவும், மற்றும் *சா. எலிகன்ஸ் பால்டிக்கா*  என்பது சிறிய வடிவத்தைக் கொண்டு பால்டிக் கடல் அருகே மட்டும் காணப்படும் உயிரியாகும்.

மேற்கோள்கள்
-----------

1. ↑  A. C. Pierrot-Bults and K. C. Chidgey, edited by Doris M. Kermack and R. S. K. Barnes, 1988. *Chaetognatha*.
2. ↑  Fraser, J. H. 1952. *The Chaetognatha and other zooplankton of the Scottish area and their value as biological indicators of hydrographical conditions*.
**டைபென்சோபியூரான் அல்லது இருபென்சோபியூரான்** (Dibenzofuran) என்பது ஒரு பல்லினவளைய கரிமச்சேர்மம் ஆகும். அரோமாட்டிக் வகை சேர்மமான டைபென்சோபியூரானின் கட்டமைப்பு அருகில் உள்ள படத்தில் காட்டப்பட்டுள்ளது. இக்கட்டமைப்பில் நடுவிலுள்ள பியூரான் வளையத்துடன் இரண்டு பென்சீன் வளையங்கள் இணைக்கப்பட்டுள்ளன. எண்ணிடப்பட்டுள்ள அனைத்து கார்பன் அணுக்கள் ஒவ்வொன்றுடனும் ஐதரசன் அணுக்கள் பிணைக்கப்பட்டுள்ளன. (படத்தில் காட்டப்படவில்லை). எளிதில் ஆவியாகக் கூடிய சேர்மமான டைபென்சோபியூரான் வெண்மை நிறத்துடன் முனைவற்ற கரிமக் கரைப்பான்களில் கரையக்கூடிய சேர்மமாக உள்ளது. கரித்தாரில் இருந்து பெறப்படும் இச்சேர்மம், அதில் 1 சதவீதம் அளவில் பகுதிப்பொருளாகக் காணப்படுகிறது.

வினைகள்
-------

வெப்பவியல் சார்ந்த ஒரு வலிமையான திரவ வரம்பை டைபென்சோபியூரான் சேர்மம் கொண்டுள்ளது. இச்சிறப்புத் திரவப்பண்பும் குறைந்த நச்சுத்தன்மையும் பென்சோபியூரானை ஒரு வெப்ப பரிமாற்ற முகவராகப் பயன்படுத்த வழிநடத்துகின்றன. 
ஆலசனேற்றம், பிரீடல் கிராப்ட்டு வினைகள் போன்ற எலக்ட்ரான் கவர் வினைகளில் டைபென்சோபியூரான் பங்கேற்கிறது. பியூட்டைல் இலித்தியத்துடன் டைபென்சோபியூரான் வினைபுரிந்து ஈரிலித்தியமேற்றம் அடைகிறது.  
பிரீடல் கிராப்டு வினையில் சக்சினிக் நீரிலியுடன் வினைபுரிந்து பியூரோபென் என்ற மருந்தை தயாரிக்க உதவும் முன்னோடிச் சேர்மமாக டைபென்சோபியூரான் விளங்குகிறது.

முன்பாதுகாப்பு
--------------

0.025 – 0.4% அளவு டைபென்சோபியூரான் கலக்கப்பட்ட உணவை எலிகளுக்கு 200 நாட்களுக்கு வழங்கி சோதனைக்கு உட்படுத்தியதில் எலிகள் எந்த பாதிப்பும் அடையவில்லை என்று அறியப்பட்டது. எனவே இது நச்சுத்தன்மையற்ற ஒரு வேதிப்பொருளாகக் கருதப்படுகிறது. அதேவேளையில் பலகுளோரினேற்ற டைபென்சோபியூரான்கள் அபாயகரமான பொருட்களாகக் கருதப்படும் விவாதத்துக்கு உள்ளாகின்றன.

மேற்கோள்கள்
-----------

1. 1 2 3  Gerd Collin and Hartmut Höke "Benzofurans" in Ullmann's Encyclopedia of Industrial Chemistry, 2007, Wiley-VCH, Weinheim. எஆசு:10.1002/14356007.l03\_l01
2. ↑  Ulrich Iserloh, Yoji Oderaotoshi, Shuji Kanemasa, and Dennis P. Curran "Synthesis of (R,R)-4,6-Dibenzofurandiyl-2,2'-Bis (4-Phenyloxazoline) (DBFOX/PH) – A Novel Trridentate Ligand" Org. Synth. 2003, volume 80, 46. எஆசு:10.15227/orgsyn.080.0046
**பிரெஞ்சு பெயர்ச்சொற்குறி** எனப்படுவது, பிரெஞ்சு மொழியில் பயன்படுத்தப்படும் பெயர்ச்சொற்குறி ஆகும். பிரெஞ்சு மொழியில் மூன்று வகையான பெயர்ச்சொற்குறிகள் உள்ளன.

அவை,

௧. நிச்சய பெயர்ச்சொற்குறி

௨. நிச்சயமற்ற பெயர்ச்சொற்குறி

௩. பலனுள்-ஒன்று பெயர்ச்சொற்குறி

  

**நிச்சய பெயர்ச்சொற்குறி (L'article défini)**

|   | ஒருமை (Singulier) | பன்மை (Pluriel) |
| --- | --- | --- |
| மெய்யெழுத்திற்கு முன் | உயிரெழுத்து (அல்லது) ஒளியற்ற *h* இற்கு முன் |
| ஆண்பால் (Masculin) | *le* (ல) | *l'* (ல்) | *les* (லே) |
| பெண்பால் (Féminin) | *la* (லா) |

  

**நிச்சயமற்ற பெயர்ச்சொற்குறி (L'article indéfini)**

|   | ஒருமை (Singulier) | பன்மை (Pluriel) |
| --- | --- | --- |
| ஆண்பால் (Masculin) | *un* (அங்) | *des* (தே) |
| பெண்பால் (Féminin) | *une* (யுன்) |

  

**பலனுள்-ஒன்று பெயர்ச்சொற்குறி (L'article partitif)**

|   | ஒருமை (Singulier) | பன்மை (Pluriel) |
| --- | --- | --- |
| மெய்யெழுத்திற்கு முன் | உயிரெழுத்து (அல்லது) ஒளியற்ற *h* இற்கு முன் |
| ஆண்பால் (Masculin) | *du* (த்யூ) | *de l'* (த ல்) | *des* (தே) |
| பெண்பால் (Féminin) | *de la* (த லா) |

  

**சுறுக்கப்பெற்ற பெயர்ச்சொற்குறிகள் (L'article contracte)**

சில பெயர்ச்சொற்குறிகள் குறிப்பிட்ட சில முன்விபக்திகளுடன் இணைவதுண்டு. அப்பெயர்ச்சொற்குறிகளை சுறுக்கப்பெற்ற பெயர்ச்சொற்குறி என்பர். பிரெஞ்சு மொழியிலுள்ள "de" மற்றும் "á" என்னும் இரண்டு முன்விபக்திகள் இவ்வாறு பெயர்ச்சொற்குறிகளுடன் சேர்த்து சுருக்கப்பெருகின்றன.

* de + le = du (த்யூ)
* de + les = des (தே)
* á + le = au (ஒ)
* á + les = aux (ஒ)

  

**குறிப்பு**:

மேற்கண்ட பிரெஞ்சு பெயர்ச்சொற்குறி களின் உச்சரிப்பு தமிழில் அதன் அருகில் கொடுக்கப்பட்டுள்ளது.

மேலும் காண்க
------------

* பிரெஞ்சு இலக்கணம்
* பிரெஞ்சு முன்விபக்தி
* பிரெஞ்சு பெயர்ச்சொல்
* பிரெஞ்சு வினைச்சொல்
* பிரெஞ்சு பெயர் உரிச்சொல்
* பிரெஞ்சு வினை உரிச்சொல்
* பிரெஞ்சு இணைப்புச்சொல்
* பிரெஞ்சு வியப்பிடைச்சொல்
* ஆங்கிலப் பெயர்ச்சொற்குறி
* இடாய்ச்சு பெயர்ச்சொற்குறி
* எசுப்பானிய பெயர்ச்சொற்குறி
* போர்த்துகீசிய பெயர்ச்சொற்குறி
* இத்தாலிய பெயர்ச்சொற்குறி
**எம்பால்செ அணுக்கரு ஆற்றல் நிலையம்** *(Embalse Nuclear Power Station)* என்பது அர்கெந்தினாவில் செயல்படும் மூன்று அணுக்கரு ஆற்றல் நிலையங்களில் ஒன்றாகும். கொர்தோபாவிற்கு அருகிலுள்ள எம்பால்செ நகரில், ரியோ தெர்செரோ ஆற்றின் மீது கட்டப்பட்டுள்ள நீர்த்தேக்கத்தின் தென்கரையில் எம்பால்செ அணுக்கரு உலை அமைந்துள்ளது. கொர்தோபா நகரின் தெற்கு மற்றும் தென்மேற்கில் 110 கிலோமீட்டர் தொலைவில் இவ்வமைவிடம் இருக்கிறது.

கனடா தியூட்ரியம் யுரேனியம் என்ற சொற்களுக்கான ஆங்கில எழுத்துகளின் சுருக்கம் (CANDU - CANada Deuterium Uranium) காண்டு அணு உலை என்று அழைக்கப்படுகிறது. எம்பால்செ அணுக்கரு உலையும் இவ்வகையான ஒரு அணு உலையேயாகும். இவ்வணுவுலையில் இயற்கை யுரேனியம் (0.72 சதவீதம் 235U) எரிபொருளாகவும் தியூட்டிரியம் ஆக்சைடு எனப்படும் கனநீர் (D2O) குளிர்வியாகவும் நியூட்ரான் மட்டுப்படுத்தியாகவும் பயன்படுத்தப்படுகிறது. இதனால் இவ்வணு உலை அழுத்த கனநீர் அணு உலை என்ற பெயராலும் அழைக்கப்படுகிறது. 2,109 மெகாவாட் வெப்ப ஆற்றல் கொண்ட இவ்வுலை 648 மெகாவாட் மின்சாரத்தை உற்பத்தி செய்யவல்லது ஆகும். இங்கிருந்து சுமார் 600 மெகாவாட் மின்சாரம் நிகர வெளியீடாக உற்பத்தியாகிறது. அர்கெந்தீனாவின் உள்ளிணைப்பு மின்னாற்றல் திட்டத்திற்கு தேவையான மின்னாற்றலில் 4.5% இங்கிருந்து அனுப்பப்படுகிறது.

புற்றுநோய்ச் சிகிச்சை மற்றும் தொழிற்சாலைகளில் பயன்படுத்தப்படும் கோபால்ட் – 60 என்ற கதிரியக்க ஓரிடத்தனிமத்தையும் எம்பால்செ அணுக்கரு உலை கூடுதலாக உற்பத்தி செய்கிறது.

1974 ஆம் ஆண்டு தொடங்கப்பட்ட எம்பால்செ அணு உலை 1983 ஆம் ஆண்டு முதல் செயல்படத்தொடங்கியது. இத்தாலிய-கனடிய கூட்டமைப்பினால் இவ்வணுவுலையின் கட்டுமானம் மேற்கொள்ளப்பட்டது.

மேற்கோள்கள்
-----------

* (எசுப்பானியம்) CNEA பரணிடப்பட்டது 2010-07-02 at the வந்தவழி இயந்திரம்
* (ஆங்கிலம்) Nucleoeléctrica Argentina S.A.
* பொதுவகத்தில் Embalse Nuclear Power Plant தொடர்பாக ஊடகக் கோப்புகள் உள்ளன.
**பிருத்வி நாத் தார்** (*Prithvi Nath Dhar*)(1 மார்ச் 1919 - 19 ஜூலை 2012) என்பவர் பொருளாதார நிபுணர் மற்றும் இந்திரா காந்தியின் தனிச் செயலாளராகவும் அவரது நெருங்கிய ஆலோசகர்களில் ஒருவராகவும் இருந்தார்.

ஆரம்ப வாழ்க்கை மற்றும் கல்வி
----------------------------

பி. நா. தார் காசுமீரில் மருத்துவர் விசுணு அக்கீம் மற்றும் இராதா அக்கீம் ஆகியோருக்கு மகனாக 1919-ல் பிறந்தார். இவர் இந்தியாவின் சிறிநகரில் உள்ள திண்டேல் பிசுகோ பள்ளியில் பயின்றார். பின்னர் தில்லி பல்கலைக்கழகத்தின் இந்து கல்லூரியில் பொருளாதாரம் பயின்றார். இவரது மனைவி பாடகி-எழுத்தாளர் ஷீலா தர் ஆவார்.

அரசுப் பணி
----------

1973-1977ஆம் ஆண்டு நெருக்கடியான நாட்களில் பிரதமர் இந்திரா காந்தியின் முதன்மை செயலாளராக தர் பணியாற்றினார். இவர் இந்திராகாந்தியின் நெருங்கிய ஆலோசகர்களில் ஒருவராக இருந்தார். இவர்கள் கூட்டாக "காசுமீர் மாபியா" என்று அழைக்கப்பட்டனர்.

இவர் பொருளியல் துறை பேராசிரியராகத் தில்லி பல்கலைக்கழகத்தின் பல ஆண்டுகளாக பணிபுரிந்தார். புது தில்லி பொருளாதார வளர்ச்சி நிறுவனம் இயக்குநராகவும் தகைசால் பேராசிரியராகவும் பணியாற்றினார்.

தில்லி பொருளாதாரப் பள்ளியினை நிறுவிய நிறுவனர்களில் ஒருவராகவும் உள்ளார். இவர் 1978 முதல் 1986 வரை நியூயார்க்கில் ஐக்கிய நாடுகள் அவையின் உதவி பொதுச் செயலாளராக, ஆராய்ச்சி மற்றும் கொள்கை பகுப்பாய்வு துறையில் பணியாற்றினார்.

விருது
------

2008-ல் இந்தியாவின் இரண்டாவது உயரிய குடிமகன் விருதான பத்ம விபூசண் விருது இவருக்கு வழங்கப்பட்டது.

வெளியீடு
--------

இவரது நினைவுக் குறிப்பு, *இந்திரா காந்தி, அவசரநிலை மற்றும் இந்திய ஜனநாயகம்* 2000-ல் வெளியிடப்பட்டது.

மேற்கோள்கள்
-----------

1. ↑   *Who's who in India*. Guide Publications.. 1986.. பார்த்த நாள்: 2014-10-05.
2. ↑  "PN Dhar, a close advisor of Indira Gandhi, passes away". *தி டைம்ஸ் ஆஃப் இந்தியா*. 2012-07-19. Archived from the original on 2013-01-03. .
3. ↑  Rukun Advani (2 February 2002). "A Little Outside the Ring". 26 January 2013 அன்று மூலம் பரணிடப்பட்டது. 2013-03-02 அன்று பார்க்கப்பட்டது.
**எம்பிரெசைட்டு** (*Empressite*) என்பது AgTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளி தெலூரைடின் ஒரு வடிவம் எம்பிரெசைட்டு எனக் கருதப்படுகிறது. அரியவகை கனிமமான இது சாம்பல் நிறத்தில் செஞ்சாய்சதுரப் படிகங்களாகக் காணப்படுகிறது.அரிதாக இரட்டைக்கூர்நுனி கோபுர வடிவத்திலும் இது படிகமாகிறது.

எம்பிரெசைட்டு கனிமம் தனித்துவமான நேர்சாய்சதுரப் படிகக் கட்டமைப்பில் உள்ளது என சமீபத்திய படிகவியல் ஆய்வுகள் உறுதிப்படுத்துகின்றன. இதனால் எம்பிரெசைட்டு கனிமம் அறுகோண Ag5−xTe3 கட்டமைப்பில் உள்ளதென்று கருதப்பட்ட கனிமவியல் கருத்து கைவிடப்பட்டு ஒரு முடிவுக்கு வந்தது.

அதேசமயத்தில் Ag-Te கட்ட சமநிலை வரைபடத்தில் எம்பிரெசைட்டு தோன்றுவதில்லை. எனவே சுற்றுப்புற சுழல் நிபந்தனைகளில் சிற்றுறுதி நிலையில் மட்டுமே காணப்படுகிறது. முடிவிலா நேரத்தில் இந்நிலையிலிருந்து தூய்மையான Ag5Te3 மற்றும் தூய்மையான Te பிரிகின்றன. 

1914 ஆம் ஆண்டில் அமெரிக்காவின் கொலராடோ மாநிலத்திலுள்ள சகுவாச்சே மாகாணத்தின் எம்பிரெசு யோசபின் சுரங்கத்தில் கண்டறியப்பட்டதால் கனிமத்திற்கு எம்பிரெசைட்டு என்று பெயரிடப்பட்டது.

மேற்கோள்கள்
-----------

1. ↑   Handbook of Mineralogy
2. ↑   Webmineral
3. ↑   Mindat
4. ↑  L. Bindi *et al.*, American Mineralogist, **89**, 1043 (2004)
5. ↑  Karakaya, I. Thompson, W.T.: J. Phase Equilibria **12**, 56 (1991).
**மகாலிங்கம் கோவிந்தராசு** (*Mahalingam Govindaraj*) எனும் வேளாண் அறிவியலாளர் இந்தியாவின் தமிழ்நாட்டைச் சேர்ந்தவர். இவர் 2022ஆம் ஆண்டிற்கான போர்லாக் விருதை தனது வேளாண் அறிவியல் ஆராய்ச்சிக்காகப் பெற்றுள்ளார்.

கல்வி
-----

கோவிந்தராசு வேளாண்மையில் முது அறிவியல் மற்றும் முனைவர் பட்டத்தினை கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தில் பெற்றுள்ளார். முனைவர் பட்டத்திற்கு தாவர பெருக்கம் மற்றும் மரபியலில் ஆய்வு மேற்கொண்டார். முன்னதாக வேளான் இளம் அறிவியல் பட்டத்தினை தூத்துக்குடி மாவட்டம் கிள்ளிகுளம் வேளாண்மைக் கல்லூரி மற்றும் ஆராய்ச்சி நிறுவனத்தில் பெற்றுள்ளார்.

ஆராய்ச்சியாளராக
---------------

2011ஆம் ஆண்டு தொடங்கி பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் விஞ்ஞானியாக, கோவிந்தராஜ், அதிக இரும்பு மற்றும் துத்தநாக உள்ளடக்கம் கொண்ட கம்பு பயிரை உயிரி வலுப்படுத்துவதற்கான ஒரு உத்தியை வரையறுத்து, அதிக மகசூல் தரும், வறட்சியைத் தாங்கும் வகைகளை விவசாயிகளிடம் அறிமுகம் செய்தார்.

தனது ஆய்வின் ஒரு பகுதியாக 2014ஆம் ஆண்டில், கோவிந்தராஜ் உலகின் முதல் உயிர் வலுவூட்டப்பட்ட கம்பு பயிரினை வெளியிட்டார்.

இவர், இந்தியா மற்றும் ஆப்பிரிக்காவில் பத்துக்கும் மேற்பட்ட குறிப்பிடத்தக்க உயர் இரும்பு, துத்தநாகம் கொண்ட கம்புப் பயிரினை அறிமுகப்படுத்தினார். ஆயிரக்கணக்கான விவசாயிகள், விதை உற்பத்தியாளர்கள், உணவு தயாரிப்பாளர்கள் மற்றும் நுகர்வோரைச் சென்று சேர களப்பணியாற்றினார். இவர் 2019ஆம் ஆண்டில் மேற்கு ஆபிரிக்காவில் முதல் உயிர்வழி வலுவூட்டப்பட்ட கம்புப் பயிரினை அறிமுகப்படுத்தினார். இப்பயிர் விரைவில் இப்பகுதியில் 20,000 ஹெக்டேர்களுக்கு மேல் பயிரிடப்பட்ட முக்கிய வகையாக மாறியது.
கோவிந்தராஜ் தற்பொழுது ஐதராபாத்திலுள்ள பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் மூத்த அறிவியலாளர்ரகப் பணியாற்றி வருகின்றார்.

விருதுகள்
---------

* 2009, பன்னாடு ஆய்வாளர் விருது, பன்னாட்டுத் தாவர ஊட்டச்சத்து நிறுவனம், ஜார்ஜியா, அமெரிக்கா
* 2014 வளத் திரட்டி விருது, பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனம், ஐதராபாத்
* 2016 இளம் விஞ்ஞானி விருது பகுதி வறண்ட வெப்பமண்டல பன்னாட்டு பயிர்கள்ப் ஆராய்ச்சி நிறுவனம், ஐதராபாத்
* 2022 போர்லாக் விருது, உலக உணவுப் பரிசு அறக்கட்டளை

மேற்கோள்கள்
-----------

1. ↑
2. ↑
சிக்ஃபிரைட் கோட்டின் வரைபடம்
**சிக்ஃபிரைட் கோடு** (ஜெர்மன்: *Siegfriedstellung*, ஆங்கிலம்: *Siegfried Line*) என்பது ஜெர்மனியின் மேற்கு எல்லையில் இரண்டாம் உலகப் போரின் போது கட்டப்பட்ட ஒரு அரண் கொட்டைக் குறிக்கும். ஜெர்மானியர்கள் இதனை "மேற்கு சுவர்" என்றே அழைத்தனர். அவர்கள் முதலாம் உலகப் போரின் போது பிரான்சின் வடக்கு பகுதியில் கட்டப்பட்ட ஹிண்டன்பர்க் அரண் கோட்டின் ஒரு பகுதியைத் தான் "சிக்ஃபிரைட் கோடு" என்று வழங்குகிறார்கள். ஆனால் ஆங்கிலம் பேசும் வரலாற்றாளர்கள் இரண்டாம் உலகப்போர் அரண் கோட்டைக் குறிக்கவே இப்பெயரை பயன்படுத்துகின்றனர்.

630 கி. மீ நீளமுள்ள இநத அரண் கோடு ஹிட்லரால் 1936ல் திட்டமிடப்பட்டு 1938 முதல் 1940 வரை கட்டப்பட்டது. அவர் இதனை போரியல் நோக்கத்துக்காக கட்டவில்லை. ஒரு வித கொள்கை பிரச்சார உத்தியாகவே இதன் கட்டுமானத்தை பயன்படுத்தினார். இதற்கு மிக அருகில் ஏறத்தாழ இணைகோட்டு நிலையில் பிரான்சின் அரண் கோடான மஷினோ கோடு அமைந்திருந்தது. மேற்கே நெதர்லாந்த்தின் கிளீவில் தொடங்கி இக்கோடு தென்கிழக்கே சுவிட்சர்லாந்து எல்லையில் உள்ள வெயில் ஆம் ரெயின் நகர் வரை தொடர்கிறது. இதில் 18,000 பதுங்கு குழிகள், டாங்கு பொறிகள் மற்றும் சுரங்கப் பாதைகள் உள்ளன. இரண்டாம் உலகப்போர் முடிவடைந்த பின் இக்கோட்டின் பெரும்பாலான பகுதிகள் அழிக்கப்பட்டன. மீதமுள்ள பகுதிகள் தற்போது நினைவுச் சின்னங்களாக பாதுகாக்கப்படுகின்றன.

வெளி இணைப்பு
------------

விக்கிமீடியா பொதுவகத்தில்,  
 ***சிக்ஃபிரைட் கோடு***   
என்பதின் ஊடகங்கள் உள்ளன.
**மகாலிங்கபுரம்** (*Mahalingapuram*) என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் நுங்கம்பாக்கம் பகுதியில், 13°03′26.3″N 80°14′03.1″E﻿ / ﻿13.057306°N 80.234194°E﻿ / 13.057306; 80.234194 (அதாவது, 13.057300°N, 80.234200° E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள ஒரு புறநகர்ப் பகுதியாகும். நுங்கம்பாக்கம், ஆயிரம் விளக்கு, கோடம்பாக்கம், சூளைமேடு, சேத்துப்பட்டு, அமைந்தக்கரை மற்றும் தியாகராய நகர் ஆகியவை மகாலிங்கபுரம் பகுதிக்கு அருகிலுள்ள முக்கிய ஊர்களாகும். வி. வி. சர்வதேச நீச்சல் பயிற்சிப் பள்ளி என்ற தனியார் நிறுவனம், நீச்சல் பயிற்சி பெற விரும்புபவர்கள் மற்றும் ஏற்கனவே பயிற்சி பெற்றவர்கள் ஆகியவர்களுக்காக, மகாலிங்கபுரத்திலிருந்து பயனளிக்கிறது.

போக்குவரத்து
------------

சென்னை மாநகரப் போக்குவரத்துக் கழகம், மகாலிங்கபுரம் வழியாக அனேக பேருந்து சேவைகளை வழங்கி வருகிறது. வடக்கு உஸ்மான் சாலை மற்றும் வடக்கு உஸ்மான் மேம்பாலம் ஆகியவை இப்பகுதியில் அமைந்துள்ளன. புறநகர் இரயில் நிலையங்களான நுங்கம்பாக்கம் தொடருந்து நிலையம் மற்றும் கோடம்பாக்கம் தொடருந்து நிலையம் ஆகியவை முறையே மகாலிங்கபுரத்திலிருந்து 1.3 கி.மீ. தூரத்திலும் மற்றும் 2.4 கி.மீ. தூரத்திலும் அமையப் பெற்று சேவைகள் புரிகின்றன. இங்கிருந்து சுமார் 12 கி.மீ. தொலைவில் சென்னை பன்னாட்டு வானூர்தி நிலையம் உள்ளது.

கல்வி
-----

### கல்லூரி

பல்துறை கல்லூரியான லயோலா கல்லூரி, மகாலிங்கபுரம் அருகிலேயே நுங்கம்பாக்கம் ஸ்டெர்லிங் சாலையில் அமைந்துள்ளது. சுமார் ஒன்பது வருடங்களுக்கு முன் லயோலா கல்லூரி விளையாட்டு மைதானத்தில் நடைப்பயிற்சி மேற்கொள்ள அனுமதிக்கப்பட்டிருந்தது. அனுமதி மறுக்கப்பட்ட பின் தற்போது வரை நடைப்பயிற்சி மேற்கொள்பவர்கள் சிரமம் கொண்டு, மறுபடியும் அனுமதி பெற முயற்சிக்கின்றனர்.

ஆன்மீகம்
--------

ஐயப்ப பக்தர்கள் பலன்பெறும் வகையிலும், பொதுமக்கள் நலனுக்காகவும் மகாலிங்கபுரம் ஐயப்பன் கோயில் இங்கு அமைந்து, காலை 5 மணி முதல் 10:30 மணி வரையிலும் மாலை 5 மணி முதல் இரவு 8 மணி வரையிலும் தரிசனத்திற்காகத் திறந்து வைக்கப்படுகிறது.

அரசியல்
-------

மகாலிங்கபுரம் பகுதியானது, ஆயிரம் விளக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மருத்துவர் எழிலன் நாகநாதன். மேலும் இப்பகுதி, மத்திய சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக தயாநிதி மாறன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  India Parliament Lok Sabha Estimates Committee (1997) (in en). *Report - Estimates Committee*. Lok Sabha Secretariat. .
2. ↑  Madras (India) (1971) (in en). *Administration Report of the Corporation of Madras*. Thompson & Company. .
3. ↑  India Parliament Public Accounts Committee (1997) (in en). *Report - Public Accounts Committee*. Lok Sabha Secretariat.. .
4. ↑   (in en) *SIA Statistics*. Secretariat for Industrial Assistance, Department of Industrial Policy and Promotion, Ministry of Commerce and Industry, Government of India. 2000. .
5. ↑  "Keep cool at these pools". *The New Indian Express*. 2023-01-01 அன்று பார்க்கப்பட்டது.
6. ↑  "'Give us back the green walking space'". *The Hindu* (ஆங்கிலம்). 2015-01-03. 2023-01-01 அன்று பார்க்கப்பட்டது.
எம்பார் எஸ். விஜயராகவாச்சாரியார்
**எம்பார் எஸ். விஜயராகவாச்சாரியார்** *(Embar S Vijayaraghavachariar* நவம்பர் 11, 1909 - ஜூன் 02, 1991) தமிழின் சிறந்த ஹரிகதை (கதாகாலச்சேபம்) எனப்படும் இறைக்கதை சொல்லிகளுள் ஒருவர். எம்பார் எனும் இவரது அடை மொழி இவரது முன்னோர்கள் ஸ்ரீஸ்ரீ இராமானுஜரின் உறவினர்கள் என்பதைக் குறிக்கிறது.

வைணவக் குடும்பத்தில் பிறந்த எம்பார் சைவம், சாக்தம், கௌமாரம் ஆகிய பிற சமயக் கடவுளர் பற்றிய கதைகளையும் சொல்லியிருக்கிறார். அது மட்டுமன்றி கருநாடக இசை மும்மூர்த்திகள், இரமண மகரிஷி, மகாத்மா காந்தி குறித்தும் நிகழ்ச்சிகள் நடத்தியுள்ளார்.

விருதுகள்
---------

* சங்கீத கலாநிதி விருது, 1982, வழங்கியது: மியூசிக் அகாதமி
* சங்கீத கலாசிகாமணி விருது, 1977, வழங்கியது: தி இந்தியன் ஃபைன் ஆர்ட்ஸ் சொசைட்டி
* கலைமாமணி விருது

மேற்கோள்கள்
-----------

1. ↑  "Recipients of Sangita Kalanidhi". 2016-03-04 அன்று மூலம் பரணிடப்பட்டது. 2013-12-30 அன்று பார்க்கப்பட்டது. Unknown parameter `|` ignored (உதவி)
2. ↑  Awardees List

வெளியிணைப்பு
------------

* எம்பார் குறித்த இணையதளச் செய்தி பரணிடப்பட்டது 2012-05-04 at the வந்தவழி இயந்திரம்
* எம்பாரின் புகைப்படம் பரணிடப்பட்டது 2013-12-24 at the வந்தவழி இயந்திரம்
* *He redefined Harikatha*
**குருடிமலை** (kurudimalai) என்பது தமிழ்நாட்டின், கோயம்புத்தூர் மாவட்டத்தில் உள்ள ஒரு மலைத் தொடர் ஆகும். இந்த மலையின் பெயர் குருவரிஷி மலை என்றும் காலப்போக்கில் குருடிமலை என்று மருவிவிட்டதாக கூறப்படுகின்றது.

குருடிமலையானது கோயம்புத்தூருக்கு மேற்கே அமைந்துள்ளது. மலை நடை மேற்கொள்பவர்கள் காலையில் ஏறி இருட்டுடவதற்குள் இறங்கிவிடக்கூடியதாக இந்த மலை உள்ளது. மலையில் அமைந்துள்ள *மேல்முடி* என்ற உயர்ந்த இடத்தில் ஒரு சிறிய அரங்கநாதர் கோயில் உள்ளது. இந்த மலையில் உள்ள உயர்ந்த சிகரத்துக்கு பிரித்தானிய நில அளவையளாரான வில்லியம் லாம்டன் நினைவாக *லாம்ப்டன் சிகரம்* என்று பெயர் வைக்கப்பட்டது. ஆங்கிலேயர் காலத்தில் இந்த மலைத்தொடரனாது *லாம்டன் மலைத் தொடர்* என்ற பெயரால் குறிக்கப்பட்டது. இந்த மலையில் இருந்து கோயம்புத்தூர் நகரை பார்க்க இயலும். இந்த மலையில் ஒரு காலத்தில் தேயிலைத் தோட்டங்கள் அமைக்கப்பட்டன. இங்கு தேயிலைப் பயிரானது செழித்து வளரவில்லை என்ற காரணத்தால் இந்த தேயிலைத் தோட்டங்கள் கைவிடப்பட்டன.

மேற்கோள்கள்
-----------

1. ↑  சு. தியடோர் பாஸ்கரன் (14 செப்டம்பர் 2019). "குருடிமலையும் எவரெஸ்ட்டும்". *கட்டுரை*. இந்து தமிழ். 15 செப்டம்பர் 2019 அன்று பார்க்கப்பட்டது.
2. ↑  மேகன் (2 ஏப்ரல் 2018). "வியப்பை ஏற்படுத்திய பாலமலைப் பயணம்". *கட்டுரை*. நம்ம கோயமுத்தூர். 15 செப்டம்பர் 2019 அன்று பார்க்கப்பட்டது.
[*தொடர்பிழந்த இணைப்பு*]
எம்ப்ராந்தி-துளு பிராமணர்களின் தலைவர் மத்துவர்
**எம்ப்ராந்திரி** *(Embrandiri)* என்பவர்கள் துளு வம்சாவளியைச் சேர்ந்த மலையாளி பிராமணத் துணைக்குழு ஆகும். 

இவர்கள் துளு நாட்டிலிருந்து ( கர்நாடகாவில் இன்றைய உடுப்பி ) கேரளாவுக்கு குடிபெயர்ந்தார்கள். கேரளாவில் குடியேறியிருந்தாலும், பெரும்பாலானவர்கள் இன்னும் துளுவை தாய்மொழியாகப் பேசுகிறார்கள். மேலும் துளு பிராமணர்களாகக் கருதப்படுகிறார்கள். 

இவர்களின் சில பிரிவுகள் கேரளாவுக்கு வந்தபின் மலையாளி பிராமண குடும்பப் பெயர்களான "நம்பூதிரி" மற்றும் "பொற்றி" ஆகியவற்றை ஏற்றுக்கொண்டன. இவர்கள் வைணவத்தை பின்பற்றுபவர்கள். இவர்களின் வைணவ தர்மத்தின் காரணமாக இவர்கள் முக்கியமாக விஷ்ணு கோயில்கள், கிருட்டிணர் கோயில்கள் மற்றும் யாகங்களில் மற்ற கடவுள்களை விட அதிகமாக சேவை செய்கிறார்கள்.

வரலாறு
------

கி.பி 1238–1317 காலப்பகுதியில் துளு நாட்டில் உள்ள சில பிராமணர்களின் குடும்பங்கள் தங்கள் ஆன்மீகத் தலைவரான மத்துவாச்சாரியரைப் பின்பற்றத் தொடங்கின. இவர்கள் சில குழுக்களை உருவாக்கி அவரது கருத்துக்களை பின்பற்றினர். பின்னர் அவர்கள் துளு பிராமணர்கள் அல்லது எம்ப்ராந்திரி என அழைக்கப்பட்டார்கள். மத்துவரின் வழிகாட்டுதலின் கீழ் சமூகம் வைணவத்தை கடுமையாக பின்பற்றியது. இவர்கள் கோயில்களில் விஷ்ணு பூஜைகள் மற்றும் யாகங்களை செய்தனர். வேதங்கள் மற்றும் மந்திரங்களில் பரந்த அறிவின் காரணமாக யாகங்களில் நிபுணத்துவம் பெற்றனர். 

மத்துவர், ஆதிசங்கரரின் அத்வைத வேதாந்தத்தையும், இராமானுசரின்விசிட்டாத்வைத போதனைகளையும் விமர்சித்தார். வங்காளம், வாரணாசி, துவாரகை, கோவா மற்றும் கன்னியாகுமரி போன்ற இடங்களுக்குச் சென்று, தத்துவ விவாதங்களில் ஈடுபட்டார். இந்துக்கள் கற்கும் மையங்களைப் பார்வையிட்டார். கி.பி 1285 இல் குசராத்தின் துவாரகையிலிருந்து கொண்டுவரப்பட்ட ஒரு சிலையுடன் உடுப்பி கிருட்டிணன் மடத்தை நிறுவினார். அதன்பிறகு உடுப்பி கிருட்டிணன் இவர்களின் பிரதான கடவுளாகவும், மத்துவரின் உடுப்பி கிருட்டிண மடம் இவர்களின் தலைநகராகவும் ஆனது. 

 உடுப்பி, மத்துவரால் நிறுவப்பட்ட கிருட்டிணன் கோயில்

கலாச்சாரம்
----------

இந்தியாவின் கர்நாடகாவில் உள்ள உடுப்பி நகரம், இவர்களுக்கு கலாச்சார மையம் அல்லது புனித இடமாகும். முக்கிய பகுதி ஒரு வாழ்க்கை ஆசிரமத்தை ஒத்திருக்கிறது. அன்றாட பக்தி மற்றும் வாழ்க்கைக்கான புனித இடமாக இருக்கிறது. கிருட்டிண மடத்தைச் சுற்றி பல கோயில்கள் உள்ளன. அதாவது 1,000 ஆண்டுகளுக்கு மேலான உடுப்பி அனந்தேசுவரர் கோயில் மத்துவரால் நிறுவப்பட்டது. கிருட்டிண மடம் 13 ஆம் நிறுவப்பட்டது.

தற்போதைய நாள்
-------------

பிரிட்டிசு இராச்சியத்தின் காலங்களில் இவர்களில் பல குடும்பங்கள் உடுப்பியில் இருந்து இந்தியாவின் பல இடங்களுக்கு சென்றன. கேரள பிராமணர்களின் (நம்பூதிரி) கலாச்சாரம் மற்றும் பாரம்பரியம் காரணமாக பெரும்பாலான குடும்பங்கள் கேரளாவுக்கு குடிபெயர்ந்தன. அவர்கள் கேரளாவின் பல இடங்களுக்குச் சென்று மங்களை நிறுவினர். பின்னர் அவர்கள் மடத்தை தங்கள் குடும்பப் பெயராகப் பயன்படுத்தினர்.

குறிப்புகள்
-----------
**வெண்ணெய் பலகை** (*Butter Board*) என்பது மென்மையான வெண்ணெய் கொண்ட ஒரு உணவு ஆகும். ஒரு மர கட்டிங் போர்டு மீது பரப்பப்பட்டு, சுவையூட்டிகள், பொருட்கள் உப்பு, மிளகு, மிளகாய் செதில்கள் போன்ற உண்ணக்கூடிய அலங்காரங்களுடன் தெளிக்கப்படுகிறது. தேன், எலுமிச்சை பழம், பழம் அல்லது காய்கறி துண்டுகள், மூலிகைகள் அல்லது உண்ணக்கூடிய பூ பரப்பப்படுகிறது.
உணவானது ரொட்டித் துண்டுகளுடன் பரிமாறப்படுகிறது மற்றும் உணவருந்துபவர்கள் பலகையில் இருந்து வெண்ணெய்யைத் துடைத்து அதைத் தங்கள் ரொட்டியில் பரப்புவதால் வகுப்புவாரியாக உண்ணப்படுகிறது.

வெண்ணெய் பலகை முதன்முதலில் 2017 ஆம் ஆண்டில் வெளிவந்த, சோசுவா மெக்ஃபேடன் அவர்கள் எழுதிய *ஆறு பருவங்கள்: காய்கறிகளுடன் ஒரு புதிய வழி* என்ற சமையல் புத்தகத்தில் வெளிவந்தது. 2022 ஆம் ஆண்டில் டிக்டாக் செயலியில் உணவுப் பதிவர் சசுடின் டோய்ரோன் என்பவரின் வைரல் வீடியோ மூலம் பிரபலப்படுத்தப்பட்டதால் அவர் ஊடகப் புகழ் பெற்றார்.

மேற்கோள்கள்
-----------

1. 1 2  Hines, Morgan. "How to make a butter board, according to the chef who inspired the food trend". *USA TODAY* (ஆங்கிலம்). 2022-10-01 அன்று பார்க்கப்பட்டது.
2. 1 2  Nierenberg, Amelia (2022-09-30). "Butter Boards Are In. Spread the Word." (in en-US). *The New York Times*. .
3. ↑  McFadden, Joshua (2017). *Six Seasons: A New Way with Vegetables*. Martha Holmberg, Barbara Damrosch, Eliot Coleman. New York. பன்னாட்டுத் தரப்புத்தக எண்:978-1-57965-631-7. இணையக் கணினி நூலக மையம்:960699687. .
சமைப்பதற்காக உடைக்கப்பட்ட முட்டை - இதில் தெரியும் வெண்ணிறப் பகுதி பெரும்பாலும் ஆல்புமின் புரதங்கள் மற்றும் நீரால் ஆனது.
**வெண்ணி** (ஆல்புமின், Albumin) என்பது நீரில் கரையும் தன்மை உடைய எந்தவொரு புரதப் பொருளையும் குறிக்கும். இவை அடர்ந்த உப்புக்கரைசலிலும் ஓரளவிற்குக் கரையும் தன்மை கொண்டவை. வெப்ப ஆற்றலால், இப்பொருள் திரிபடைந்து திரளத்தொடங்கும். இப்பொருளின் வெண் நிறம் பற்றி வெண்ணி என்று பெயர் பெற்றது. இவ்வகைப் பொருட்கள் கோழி முட்டை போன்ற முட்டைகளில் உள்ள வெள்ளைக்கருவிலும் உள்ளன. ஆனால் இவற்றை வெள்ளைக்கரு அல்லது வெண்ணிக்கரு என்னும் பெயரால் அழைக்கப்படும். வெண்ணிகளில் மிகவும் பரவலாக அறியப்படுவது குருதியில் உள்ள வெண்ணிதான் என்றாலும் இவற்றில் சில வகை ஆற்றலை சேமித்து வைக்கும் பொருளாகவும் உள்ளன, சில செடிகொடிகளின் விதைகளிலேயும் உள்ளன. குருதியில் உள்ள வெண்ணியானது மஞ்சள் நிறக் குருதிநீர்மத்தில் உள்ள புரதப்பொருட்களில் 60% ஆகும். இந்த வெண்ணிப் பொருட்கள் கல்லீரலில் உருவாகின்றன.

மேற்கோள்கள்
-----------

1. ↑  Sugio S, Kashima A, Mochizuki S, Noda M, Kobayashi K (June 1999). "Crystal structure of human serum albumin at 2.5 A resolution". *Protein Eng.* **12** (6): 439–46. doi:10.1093/protein/12.6.439. பப்மெட்:10388840.
2. ↑  He XM, Carter DC (1992). "Atomic structure and chemistry of human serum albumin.". *Nature* **358** (6383): 209–15. doi:10.1038/358209a0. பப்மெட்:1630489.
**மேரி உரோசு கால்வெர்ட்** *(Mary Ross Calvert)* (ஜூன் 20, 1884 – ஜூன் 25, 1974) ஓர் அமெரிக்க வானியல் மாந்தக் கணிப்பாளரும் வான் ஒளிப்படவியலாளரும் ஆவார்.

இவர்1905 இல் யெர்க்கேசு வான்காணகத்தில் தன் தாய்மாமனாகிய எட்வர்டு எமர்சன் பர்னார்டுவிடம் (1857–1923) உதவியளராகவும் கணிப்பாளராகவும் பணிபுரிய தொடங்கினார். அவர் அப்போதுசிகாகோ பல்கலைக்கழகத்தில் வானியல் பேராசிரியராகப் பணியாற்றி வந்துள்ளார் இவர் தான் பெர்னார்டு விண்மீனைக் கண்டுபிடித்தவர் ஆவார்.

பர்னார்டு 1923 இல் இறந்த பிறகு, யேர்க்கேசு வான்காணக ஒளிப்படங்களின் திரட்டு காப்பாளரும் உயர்நிலை உதவியாளரும் ஆனார் இவர் 1946 இல் ஓய்வு பெறும்வரை அங்கே பணிபுரிந்தார்.

பெர்னார்டின் வாழ்நாள் பணியாகிய *பால்வழியின் தெரிவு செய்த பகுதிகளுக்கான ஒளிப்பட வான்படம் (A Photographic Atlas of Selected Regions of the Milky Way)* எனும் அட்டவணை இவர 1923 இல் இறந்த பிறகு யெர்க்கேசு வான்காணக இயக்குந்ரான எட்வின் பி. பிராசுட்டாலும் கால்வெர்ட்டாலும் முடித்து 1927 இல் வெளியிடப்பட்டது. வானிய்ல் பெருங்களஞ்சியம் இதை ஒரு அரிய "முதன்மைப்பணி" யாகக் கூறுகிறது.

இவர் 1974 இல் டென்னெசி, நாழ்சுவில்லியில் இறந்தார்.

வெளியீடுகள்
-----------

* *Atlas of the Northern Milky Way* (with Frank Elmore Ross), University of Chicago Press (1934)

மேற்கோள்கள்
-----------

1. ↑
2. ↑  
[*தொடர்பிழந்த இணைப்பு*]
3. ↑   பரணிடப்பட்டது 2009-05-02 at the வந்தவழி இயந்திரம்

வெளி இணைப்புகள்
---------------

* Images of her 1938 US passport
* 'A Photographic Atlas of Selected Regions of the Milky Way' online பரணிடப்பட்டது 2018-12-12 at the வந்தவழி இயந்திரம்
* SSDI
வெள்ளை நிற பலகை  

வெண்பலகையில் எழுதுதல்
ஒரு வெள்ளைப்பலகை (மார்க்கர் போர்டு, உலர்-அழிக்கும் பலகை, போர்டு, உலர்-துடைப்பு பலகை, பேனா-போர்டு என்றும் அறியப்படுகிறது). வெள்ளைப் பலகைகள் கருப்புப்பலகையுடன் ஒத்ததாக இருக்கின்றது, ஆனால் இதன் மென்மையான மேற்பரப்பு வேகமாக எழுதவும், எழுதியவற்றை எளிதில் அழிக்கவும் உதவுகிறது. 1990 களின் நடுப்பகுதியில் வெண்பலகைகளின் பயன்பாடு வேகமாக அதிகரித்தது. தற்காலத்தில் இவை பல அலுவலகங்கள், சந்திப்பு அறைகள், பள்ளி வகுப்பறைகள் மற்றும் பிற வேலை சூழல்களில் ஒரு அங்கமாகிவிட்டன.

வெண்பலகை என்பது உருவகப்படுத்தக்கூடிய கணினி மென்பொருள்ம் அம்சங்களைக் குறிக்க பயன்படுத்தப்படுகிறது. இத்தகைய "மெய்நிகர் வெப்கோர்ட்ஸ்" ஒன்று அல்லது அதற்கு மேற்பட்டவர்கள் படங்களை எழுத அல்லது வரைய அனுமதிக்கின்றன. வெண்பலகையானது மெய்நிகர் சந்திப்பு, மற்றும் உடனடி செய்தி பகிர்வு ஆகியவற்றில் பயன்படுகிறது. வெண்பலகையானது ஊடாடும் வெண்பலகை என்றும் அறியப்படுகிறது.

வரலாறு
------

கூட்டு வெண்பலகை மற்றும் புல்லட்டின் பலகை  

புகைப்பட கலைஞரும், கொரிய போர் வீரருமான மார்டின் ஹீட் என்பவர் வெண்பலகையை கண்டறிந்தார். அவர் தற்செயலாக ஒரு மார்க்கரைக்கொண்டு எழுதி அதனை துடைக்க முயன்றபோது, மார்க்கர் மையை மிகவும் எளிதாக அழிக்க முடியும் என புரிந்து கொண்டார் என்பதை உணர்ந்தார். அவர் போட்ட நெகடிவை பதிவு செய்யும் உலோகத்தை ஒத்த வெண்பலகையை உருவாக்கினார். ஒரு வர்த்தக நிகழ்ச்சியில் அவரது கண்டுபிடிப்பு வெளிவந்ததற்கு முன் இரவு அவரது முன்மாதிரி தீயில் அழிக்கப்பட்டது. மற்றொரு முன்மாதிரி உருவாக்கப்படுவதற்கு பதிலாக, அவர் தன்னுடைய காப்புரிமையை டி-மார்க்குக்கு விற்றார்.

மேற்கோள்கள்
-----------

1. ↑  "The History of Whiteboard Learning". 17 December 2014. 25 அக்டோபர் 2016 அன்று மூலம் பரணிடப்பட்டது. 24 October 2016 அன்று பார்க்கப்பட்டது.
2. ↑  Zorn, Marc (31 August 2014). "Who Invented the Dry Erase Board". *VisionLaunch*. 24 October 2016 அன்று பார்க்கப்பட்டது.
**மாயாசனகப்படலம்** என்பது கம்பராமாயணத்தில் யுத்த காண்டத்திலுள்ள ஒரு படலம். பொய்யான சனகனைப் போல் உருவம் படைத்து சீதையின் முன் நிறுத்தி ராவணனுக்கு இணங்கி போகுமாறு பேசச் செய்கின்ற படலம் ஆகும். கம்பராமாயணத்தில் காணப்படும் இப்படலம் மூல நூலான வால்மீகி இராமாயணத்தில் இல்லை. 

இலங்கையின் அசோகவனத்தில் சீதையின் மனத்தை மாற்றுவதற்காக அரக்கர்கள் செய்யும் சூழ்ச்சிகள் பல. அதில் ஒன்று மாயாசனகப்படலம். சீதையின் தந்தையாகிய சனகனைப்போல் ஓர் உருவம் படைத்து சீதையின் முன் நிறுத்தி இராவணனுக்கு இணங்கிப் போகுமாறு கூறுகிறான். சீதையும் தன்னால் தன் தந்தைக்கு துன்பம் நேர்ந்ததே என கலங்குகிறாள். கலங்கினாலும் "இப்படியா உன் மனம் மாறிப் பேச வேண்டும்" என கடிந்து கூறுகிறாள். ஆக இந்த சூழ்ச்சிச் செயல் சீதையிடம் பலிக்கவில்லை என்று கூறுவது மாயாசனகப்படலம் ஆகும்.

ஆதாரம்
------

1. ↑  "யாமும் சேறுகம். நீயிரும் வம்மின்…" [3வது தொகுப்பு: [1] :வாலி வதைப் படலம்; இன்னம்பூரான்; நவம்பர் 1, 2012 பதிவு]
2. ↑  சாகித்திய அகாடமி பதிப்பித்த மு.வரதராசன் எழுதிய தமிழ் இலக்கிய வரலாறு
3. ↑  சீதாதேவி இராவணனை இடித்தல்: மாயாசனகப்படலம் 18, 19, 21, 22, 24
4. ↑  [ மாயா சனகனைச் சீதை கண்டு தகப்பனென்று புலம்பல்: மாயா சனகப்படலம், 31, 34, 38, 45
திபெத்தியக் கோவிலில் வெண்ணெய் விளக்குகள் எரியும் காட்சி
**சோதுருல் துசென்** (Chötrul Düchen) மேலும் **சோங்கா சோப்பா** அல்லது **வெண்ணெய் விளக்கு விழா** என்றும் அழைக்கப்படும் இது திபெத்தியப் பண்பாட்டின்படி, கௌதம புத்தரின் வாழ்க்கையில் நடந்த நான்கு நிகழ்வுகளை நினைவுகூரும் நான்கு புத்த விழாக்களில் ஒன்றாகும்.  இவ்விழா திபெத்திய புத்தாண்டு லோசரை நெருக்கமாகப் பின்தொடர்கிறது. இது திபெத்திய நாட்காட்டியில் முதல் பௌர்ணமியின் போது நடைபெறுகிறது. ஆண்டின் முதல் பதினைந்து நாட்கள் புத்தர் தனது சீடர்களுக்காக பக்தியை அதிகரிப்பதற்காக அற்புதங்களைக் காட்டிய பதினைந்து நாட்கள் கொண்டாடப்படுகிறது.  சோதுருல் துசெனின் ("அதிசய வெளிப்பாடுகளின் சிறந்த நாள்") போது, நேர்மறை மற்றும் எதிர்மறை செயல்களின் விளைவுகள் பத்து மில்லியன் மடங்கு அதிகரிக்கும் என்று நம்பப்படுகிறது.

இந்த நிகழ்வை நினைவுகூரும் வகையில், திபெத்தியர்கள் பாரம்பரியமாக யாக் வெண்ணெய் கொண்டு வெண்ணெய் விளக்குகளை ஏற்றி வைப்பார்கள். மேலும், பூக்கள், மரங்கள், பறவைகள் மற்றும் பிற நல்ல சின்னங்களின் வடிவங்களில் விளக்குகளை உருவாக்குகிறார்கள். அவர்கள் தங்கள் வீடுகளிலும் பொது இடங்களிலும் விளக்குகளுக்காக விரிவான காட்சிகளை உருவாக்குகிறார்கள், சில சமயங்களில் ஒரு கட்டிடம் போன்ற பெரிய கட்டமைப்புகளை எழுப்புகிறார்கள். அனைத்து விளக்குகளும் மாதத்தின் பதினைந்தாம் நாளில் ஏற்றிவைத்து விழாவாகக் கொண்டாடப்படுகின்றன.

மேற்கோள்கள்
-----------



1. ↑  "Chötrul Düchen". *namgyal.org*. Namgyal Monastery. 2007-10-08 அன்று மூலம் பரணிடப்பட்டது.
2. ↑  "Celebration of Chotrul Düchen". RIGPA New York. 3 March 2012. 8 March 2012 அன்று பார்க்கப்பட்டது.
3. ↑  "Butter Lamp Festival". Tibet Discovery. 2020-03-01 அன்று மூலம் பரணிடப்பட்டது. 2021-03-06 அன்று பார்க்கப்பட்டது.
**மாயா பர்மன்** (*Maya Burman*) (பிறப்பு 1971) ஒரு பிரெஞ்சு கலைஞர்.

சுயசரிதை
--------

பர்மன், பிரான்சின் லாட் எட் கரோனில் பிறந்து வளர்ந்தார். இவர் ஆரம்பத்தில் ஒரு கட்டட வடிவமைப்பாளராக, பயிற்சி பெற்றார். ஆனால் அந்தத் தொழில் தன்னை மிகவும் கட்டுப்படுத்துவதாக உணர்ந்த இவர் ஓவியம் வரையத்தொடங்கினார்..
இவர் பேனா, மை மற்றும் நீர் வர்ணங்கள் ஆகியவற்றை முக்கியமாக தனது ஓவியங்களுக்குப் பயன்படுத்துகிறார். இந்த தன்னிச்சையான ஊடகம், தொடர்ச்சியான படைப்புகளை உருவாக்க இவரை ஊக்குவிக்கிறது, ஏனெனில் ஒவ்வொரு ஓவியத்தையும் புதுப்புது யோசனைகளுடன் மேலதிக வேலை செய்து மேம்படுத்துவது அல்லது மறுமுறை புத்தாக்கம் செய்வது போன்றவை கடினமானவையாகக் கருதப்படுகின்றன.. இந்தியா, பிரான்ஸ் மற்றும் இங்கிலாந்து ஆகிய நாடுகளில் இவர் செய்த படைப்புகள் கண்காட்சியில் வைக்கப்பட்டுள்ளன.

இவர் கலைஞர்களின் குடும்பத்தின் இளைய உறுப்பினர்: இவரது தந்தை சக்தி பர்மன் (கொல்கத்தாவைச் சேர்ந்தவர்), பிரெஞ்சு தாய் மைட் டெல்டெய்ல் இருவரும் முக்கிய கலைஞர்கள். இவரது உறவினர் ஜெயஸ்ரீ பர்மனும் ஜெயசிறீயின் கணவர் பரேஷ் மைத்தியும் கலைஞர்கள் ஆவர்.

விருதுகள்
---------

* இளம் ஓவியர்களுக்கான விருது - சலோன் டி கொலம்பஸ் (1997)
* சன்னோயிஸின் நுண்கலை சங்கத்தின் விருது (1998)
* சலோன் டி ஆட்டோம்னே பாரிஸின் விருது (2000)
* வாட்டர்கலர்ஸ் ஓவியம் பிரிவு விருது சலோன் டி கொலம்பஸ் (2001)

தனிப்பட்ட வாழ்க்கை
------------------

பர்மனுக்கு 23 வயதில் இந்தியாவில் திருமணம் நடந்தது. இவருக்கு ஒரு மகன் பிறந்தான். திருமணம் முடிவடைந்த இரண்டு ஆண்டுகளுக்குப் பிறகு, பர்மன் தனது மகனுடன் பிரான்சுக்குத் திரும்பினார்.

குறிப்புகள்
-----------

1. 1 2 3 4 5 6 7  Mini Chandran-Kurian, "Maya Memsaab", *The Times of India*, Nov 10, 2002.
2. 1 2  Swapna Sathish, "Heart-felt expressions" பரணிடப்பட்டது 2020-01-21 at the வந்தவழி இயந்திரம், *The Hindu*, Aug 16, 2005.

வெளிப்புற இணைப்புகள்
--------------------

* Chennai Online review of a Maya Burman show - includes a picture of the artist
* Profile on Saffronart website
**தாலி புதுசு** (*Thaali Pudhusu*) 1997 இல் வெளிவந்த இந்தியத் தமிழ் திரைப்படமாகும். கேயார் இத்திரைப்படத்தை இயக்கியிருந்தார். ராம்கி, சுரேஷ், குஷ்பு சுந்தர் ஆகியோர் முன்னணி கதாபாத்திரங்களில் நடித்துள்ளனர். வித்யாசாகர் மற்றும் ராஜ் ஆகியோர் இத்திரைப்படத்திற்கு இசையமைத்துள்ளனர். ஏப்ரல் 1010, 1997இல் வெளியிடப்பட்டுள்ளது. 1994 ல் "ஆமே" எனும் பெயரில் தெலுங்கில் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.

கதைச்சுருக்கம்
--------------

அருண் (ராம்கி) வங்கியொன்றில் காசாளராக பணிபுரியும் சீதாவை (குஷ்பு சுந்தர்) ஒரு முகமாக காதலித்து வந்தான். அத்தோடு சீதா செல்லுமிடமெல்லாம் அவளை பின்தொடர்ந்தும் சென்றான். சீதாவோ அவனது காதலை நிராகரித்ததோடு தனது முந்தைய கால வாழ்வு பற்றி அவனிடம் கூறுகிறாள்.

சில காலங்களுக்கு முன்பு சீதா நடுத்தர குடும்பப் பெண்ணாக காணப்பட்டதுடன். அவர்களுடன் அவளது வேலையற்ற மைத்துனனான (தலைவாசல் விஜய்) அவர்ளுடன் வசித்து வந்தான். பாலு (சுரேஷ்) வங்கி முகாமையாளர். மற்றும் அவன் சீதாவை காதலித்து வந்தான். மணி (மணிவண்ணன்) பாலுவின் தந்தை. ஒரு கருமி. மணி பாலுவிற்கு பெரிய பணக்கார பெண்ணை தேடிவந்தார். ஆனால் பாலு சீதாவை திருமணம் செய்ய விரும்பினான். ஆனால் திருமணத்தன்று பாலு ஒரு விபத்தில் சிக்கி உயிரிழக்கின்றான். பாலுவின் மரணத்திற்கு பின் மணி சீதாவை நிராகரிக்கின்றார். பின்னர் பணம் இல்லாமல் கஷ்டப்பட்ட மணி சீதாவிடம் கெஞ்சி மீண்டும் தனது வீட்டிற்கு அழைத்து வருகிறார். அதன்பிறகு சீதாவின் கணவன் பார்த்த வேலை சீதாவிற்கு கிடைக்கிறது. சீதாவின் மைத்துனனோ அவனது மனைவியின் தாலியை கழட்டி சீதாவிற்கு கட்ட சீதா உடனே அதை கழட்டி எறிந்து விடுகிறாள்.

சீதாவின் கடந்த கால வாழ்வை கேள்விப்பட்டதும் அருண் அவளை ஆழமாக காதலிக்கிறான். நீதிமன்றமும் சீதாவின் மைத்துனனிற்கும் சீதாவிற்கும் இடையிலான திருமணம் செல்லாது என தீர்ப்பு வழங்குகிறது. இறுதியில் சீதாவை அருண் திருமணம் செய்கிறான்.

நடிகர்கள்
---------

* ராம்கி - அருண்
* சுரேஷ் - பாலா
* குஷ்பு சுந்தர் - சீதா
* ராஜேஷ் - சீதாவின் தந்தை
* தலைவாசல் விஜய் - சீதாவின் மைத்துனன்
* மணிவண்ணன் - மணி (பாலுவின் தந்தை)
* செந்தில் - லெக் தாதா
* வெண்ணிற ஆடை மூர்த்தி- கல்யாண தரகர்
* சங்கீதா - லக்ஷ்மி (சீதாவின் தாய்)
* கலாரஞ்சி - கலா (சீதாவின் சகோதரி)
* பாண்டு
* மதன் பொப்
* ஆர். எஸ. சிவாஜி
* என்னத்த கண்ணையா
* ஓமக்குச்சி நரசிம்மன்
* சுதா - பாலுவின் தாய்
* மனேஜர் சீனா
* வர்ணா
* ஸ்ரீஜி
* நடராஜன்
* கறுப்பு சுப்பையா
* வெள்ளை சுப்பையா
* பசி நாராயணன்
* மார்த்தாண்டன்
* எம்எல்ஏ தங்கராஜ்
* செல்லதுரை

இசை
---

வித்யாசாகர் மற்றும் ராஜ் ஆகியோர் இத்திரைப்படத்திற்கு இசையமைத்துள்ளார்கள். இத்திரைப்படத்தில் இடம்பெற்றுள்ள இரண்டு பாடல்களின் வரிகளை வாசன் எழுதியுள்ளார்.

மேற்கோள்கள்
-----------

1. ↑  "filmography of thali pudhudu". cinesouth.com. 2012-09-24 அன்று மூலம் பரணிடப்பட்டது. 2012-03-27 அன்று பார்க்கப்பட்டது.
2. ↑  "Find Tamil Movie Thaali Puthusu". jointscene.com. 2012-03-27 அன்று பார்க்கப்பட்டது.
3. ↑  "Thaali Puthusu". indolink.com. 2009-07-27 அன்று மூலம் பரணிடப்பட்டது. 2012-03-27 அன்று பார்க்கப்பட்டது.
**மாயா தாக்குரி** (*Maya Thakuri*) நேபாள நாட்டைச் சேர்ந்த ஒரு எழுத்தாளர் ஆவார். எட்டு சிறுகதைத் தொகுப்புகளை இவர் வெளியிட்டுள்ளார். மாயா தாக்குரியின் கதைகள் ஆங்கிலம், இந்தி, வங்காளி, தமிழ் ஆகிய மொழிகளில் மொழிபெயர்க்கப்பட்டுள்ளன. சில கதைகள் இந்தியா மற்றும் நேபாளத்தில் உள்ள பல்வேறு பல்கலைக்கழகங்களில் பாடத்திட்டத்தின் ஒரு பகுதியாகவும் இடம்பெற்றுள்ளன. மொழி, இலக்கியம், பண்பாட்டை ஊக்குவிப்பதற்காக உருவாக்கப்பட்ட நேபாள அகாடமியின் உறுப்பினராகவும் இவர் உள்ளார்

வாழ்க்கைக் குறிப்பு
-------------------

இந்தியாவின் இலக்னோ நகரத்தில் 1946 ஆம் ஆண்டு சுலை மாதம் 2 ஆம் தேதியன்று இவர் பிறந்தார். முறையான கல்வித் திட்டத்தில் மாயா படிப்பு எதுவும் பெறவில்லை. 15 வயது வரை இவருக்கு படிக்கவோ எழுதவோ தெரியாது. பின்னரே சொந்தமாக படிக்கவும் எழுதவும் கற்றுக்கொண்டார் 1974 ஆம் ஆண்டு தனது கணவர் தாமோதர் சர்மாவுடன் மாயா தாக்குரி நிரந்தரமாக காத்மாண்டு நகரத்திற்குச் சென்றார்.

படைப்புகள்
----------

மாயா தாக்குரியின் கதைகள் பெரும்பாலும் பெண்களின் வாழ்வில் உள்ள தப்பெண்ணங்களை மையமாகக் கொண்டுள்ளன. இவரது மிகவும் பிரபலமான படைப்புகள்:

* அமா இயானுகோசு
* நசுரேகோ சோதி
* ஆப் எ லெசர் காடு
* பிரியம்பதா

மேற்கோள்கள்
-----------

1. 1 2  Gurung, Muna. "Maya Thakuri: Writing between the lines". 2020-08-17 அன்று பார்க்கப்பட்டது.
2. 1 2 3  Gautam, Swasti. "Bold and courageous". *My Republica*. 2020-08-17 அன்று பார்க்கப்பட்டது.
3. ↑  "'Writing is inherent, but needs nurturing'". 2020-08-17 அன்று பார்க்கப்பட்டது.

புற இணைப்புகள்
--------------

* Interview in Nepali and English யூடியூபில் நிகழ்படம்
**கதிரவேலு சிற்றம்பலம்** (*C. Sittampalam*, **சி. சிற்றம்பலம்**, செப்டம்பர் 13, 1898 - பெப்ரவரி 3, 1964), இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். விடுதலை பெற்ற இலங்கையின் முதலாவது அமைச்சரவையின் அஞ்சல், தொலைத்தொடர்பு அமைச்சராகவும் இருந்தவர்.

ஆரம்ப காலம்
-----------

சிற்றம்பலம் 1898 செப்டம்பர் 13 ஆம் நாள் பிறந்தவர். யாழ்ப்பாணத்தின் பிரபலமான குடும்பம் ஒன்றில்பிறந்தவர். இவரது தந்தை ஆறுமுகம் கதிரவேலு குற்றவியல், மற்றும் மாவட்ட நீதிபதியாக இருந்தவர். இந்து சாதனம் பத்திரிகையின் ஆசிரியராக இருந்தவர். தந்தையின் சகோதரர் ஆறுமுகம் கனகரத்தினம் யாழ்ப்பாணத்தின் முதல் நகரசபைத் தலைவராக இருந்தவர். கனகரத்தினம் மகா வித்தியாலயத்தைத் தோற்றுவித்தவர். சிற்றம்பலத்தின் தந்தைவழிப் பாட்டனார் விஸ்வநாதர் காசிப்பிள்ளை முடிக்குரிய வழக்கறிஞராகப் பணியாற்றியவர், யாழ்ப்பாணம் இந்துக் கல்லூரியைத் தோற்றுவித்தவர்களில் ஒருவர். சிற்றம்பலத்தின் சகோதரர் சி. பொன்னம்பலம் யாழ்ப்பாண நகரின் முதலாவது முதல்வராக இருந்தவர்.

ஆரம்பக் கல்வியை கொழும்பு ரோயல் கல்லூரியில் கற்றார். ரோயல் கல்லூரியில் பயின்ற போது கல்லூரி இதழின் ஆசிரியராகவும், இலக்கியக் கழகத்தின் செயலாளராகவும் சேவையாற்றினார். கேம்பிரிட்சுப் பல்கலைக்கழகத்தில் கணிதத்தில் பட்டமும் பெற்றார். இங்கிலாந்து மிடில் டெம்பிலில் பாரிஸ்டரானார்.

சிற்றம்பலம் கமலாம்பிகை சுப்பிரமணியம் என்பவரைத் திருமணம் புரிந்தார். தேவலட்சுமி பாலசுந்தரம், புஷ்பலக்சுமி, அர்ச்சுனா, யோகலக்சுமி, மல்லிகாலக்சுமி ஆகியோர் இவர்களுக்குப் பிறந்தவர்கள்.

அரசியலில்
---------

இலங்கையில் மாவட்ட நீதிபதியாகவும், பின்னர் மாத்தறை, அம்பாந்தோட்டை ஆகிய இடங்களுக்கு அரச அதிபராகவும் பணியாற்றினார். அரசுப் பணியில் இருந்து ஓய்வு பெற்ற பின்னர் மன்னார் தேர்தல் தொகுதியில் 1947, 1வது நாடாளுமன்றத் தேர்தலில் சுயேட்சையாகப் போட்டியிட்டு வெற்றி பெற்றார். 1948 இல் அன்றைய டொன் ஸ்டீபன் சேனாநாயக்கவின் முதலாவது அரசில் அஞ்சல், தொலைத்தொடர்பு அமைச்சராக நியமிக்கப்பட்டார். சிறிது காலம் தொழிற்துறை, மற்றும் மீன்பிடித்துறை அமைச்சராகவும் பணியாற்றினார். 1952 தேர்தலிலும் சுயேட்சையாகப் போட்டியிட்டு வெற்றி பெற்றார். 1956 தேர்தலில் மன்னார் தொகுதியில் போட்டியிட்டு இலங்கைத் தமிழரசுக் கட்சி வேட்பாளர் வி. ஏ. அழகக்கோனிடம் தோற்றார்.

சிற்றம்பலம் தகவல்தொடர்பு அமைச்சராக இருந்த போது பல முக்கிய வானொலி நிகழ்ச்சிகளை அறிமுகப்படுத்தினார். இவற்றில் பௌத்த மக்களுக்காக பிரித் ஓதும் நிகழ்வை வானொலியில் அறிமுகப்படுத்தியமையைக் குறிப்பிடலாம். பல கிராமங்களில் உப அஞ்சல் நிலையங்களை ஆரம்பித்தார்.. சிற்றம்பலத்தின் நினைவாக 2004 ஆம் ஆண்டில் இலங்கை அரசு அஞ்சல்தலையை வெளியிட்டுக் கௌரவப்படுத்தியது.

வெளி இணைப்புகள்
---------------

* Sri Lanka Post - Philatelic Bureau பரணிடப்பட்டது 2008-02-20 at the வந்தவழி இயந்திரம்
* 2.gif The stamp commemorating C. Sittampalam
[*தொடர்பிழந்த இணைப்பு*]
* The Break-up of Sri Lanka: The Sinhalese-Tamil
* Sri Lanka 54th Independence Anniversary

மேற்கோள்கள்
-----------

1. 1 2 3 4 5 6 7  "Stamp to honour Cathiravelu Sittampalam". டெய்லி நியூஸ். 2004-02-26. 2005-05-26 அன்று மூலம் பரணிடப்பட்டது. 2008-03-01 அன்று பார்க்கப்பட்டது.
2. ↑  "First cabinet had only 14 ministers". சண்டே டைம்ஸ். 2007-09-23. 2008-03-01 அன்று பார்க்கப்பட்டது.
3. ↑  DEVALAKSHMI BALASUNDARAM
4. ↑  "India/Pakistan:Chapter 12: Tryst with independence". ஆசியா டைம்சு. 2001-10-27. 2011-09-07 அன்று மூலம் பரணிடப்பட்டது. 2008-03-01 அன்று பார்க்கப்பட்டது. Unknown parameter `|=` ignored (உதவி)
**தி பேட்டில் ஆஃப் அல்ஜியர்ஸ்** (ஆங்கிலம்: The Battle of Algiers இத்தாலி: La battaglia di Algeri; அரபி: معركة الجزائر‎; பிரெஞ்ச்: La Bataille d'Alger) என்பது *இத்தாலிய - அல்ஜீரியத்* தயாரிப்புத் திரைப்படம் ஆகும். இத்திரைப்படம் அல்ஜீரியாவைச் சேர்ந்த புரட்சிக் குழுவான *தேசிய விடுதலை முன்னணி* (National Liberation Front) அமைப்பு *அல்ஜீரியப் போரின்* போது (1954 - 1962) பிரான்சு அரசுக்கு எதிராக வட ஆப்பிரிக்காவில் செய்த கிளர்ச்சியைப் பற்றியத் திரைபப்டம் ஆகும். இத்திரைப்படத்தை *கில்லோ போன்றிகோர்வோ* (Gillo Pontecorvo) இயக்கியிருந்தார். 1966 ஆம் ஆண்டு வெளியிடப்பட்ட இத்திரைப்படம் *பிரான்சு* நாட்டில் தடை செய்யப்பட்டது. பின்னர் 1971 ஆம் ஆண்டு தடை நீக்கப்பட்டு வெளியிடப்பட்டது. இது கறுப்பு வெள்ளைத் திரைப்படம் ஆகும். இத்திரைப்படத்தின் படத்தொகுப்பானது ஆவணப்படத்தைப் போல செய்யப்பட்டிருக்கும். இத்திரைப்படம் *இத்தாலிய சமூக நேரடித்தன்மை*த் (Italian neorealism) திரைப்படம் ஆகும்.

இத்திரைப்படம் இங்கிலாந்தின் *சைட் & சவுண்ட்* (Sight & Sound ) மாதாந்திர சினிமா இதழின் சிறந்த 250 திரைப்படங்களின் ஓட்டெடுப்பில் 48 வது இடத்திலும், *எம்பயர்* (Empire) பத்திரிகையின் சிறந்த 500 திரைப்படங்களின் வரிசையில் 120 வது இடத்தையும் பெற்றது.

மேற்கோள்கள்
-----------

1. ↑  *The Illegitimate Legitimacy of the Battle of Algiers in French Film Culture, Patricia Caillé, Interventions: International Journal of Postcolonial Studies Volume 9, Issue 3, 2007 Special Issue: Gillo Pontecorvo's Battle of Algiers, 40 Years On*
2. ↑  *Slow Looking: The Ethics and Politics of Aesthetics: Jill Bennett, Empathic Vision: Affect, Trauma, and Contemporary Art (Stanford, CA: Stanford University Press, 2005) Mark Reinhardt, Holly Edwards, and Erina Duganne, Beautiful Suffering: Photography and the Traffic in Pain (Chicago, IL: University of Chicago Press, 2007) Gillo Pontecorvo, director, The Battle of Algiers (Criterion: Special Three-Disc Edition, 2004), Shapiro, Michael J. (University of Hawai'i) Millenium Journal of International Studies*
3. ↑  "காப்பகப்படுத்தப்பட்ட நகல்". 2013-10-26 அன்று மூலம் பரணிடப்பட்டது. 2014-06-02 அன்று பார்க்கப்பட்டது.
4. ↑  *Empire Magazine* website
**வாகீச முனிவர்** சைவ சித்தாந்தக் குருமார்களில் ஒருவர். 12 ஆம் நூற்றாண்டில் வாழ்ந்தவர். ஞானாமிர்தம் என்னும் நூலை இயற்றியவர். பரமானந்தர் இவரது ஞானாசிரியர். பரமானந்தர் கோடம்பாகை என்னும் ஊரில் வாழ்ந்துவந்தார். இவ்வூர் வேதாரணியத்துக்கு அருகில் உள்ளது. வாகீசரின் இளமைப்பெயர் ‘அருண்மொழித் தேவன்’.

பாகை முனிவர், ஞானாமிர்த ஆசிரியர் என்றெல்லாம் இவரை வழங்குவர். வாகீசரின் குடிப்பெயர் அம்பர் கிழான்.

இவர் திருவொற்றியூர் சென்று சில காலம் வாழ்ந்துவந்தார். இவர் இங்கு வாழ்ந்தபோது ‘சோம சித்தாந்தம்’ என்னும் புதிய கோட்பாட்டைக் கூறி வளர்த்துவந்தார்.

பின்னர் திருநெல்வேலி நாட்டுக்குத் திருவாலீச்சுரம் சென்று அங்கிருந்த ‘கோளகி’ மடத்தில் சில காலம் வாழ்ந்தார்.

அடிக்குறிப்பு
-------------

1. ↑  அருண்மொழித் தேவன் என்னும் பெயர் சோழ அரசன் முதலாம் இராசராசனின் இயற்பெயர்.
2. ↑  சேக்கிழாரின் இயற்பெயரும் இதுவே.
3. ↑  சோம சம்பு சிவாசாரியார் செய்த பத்ததியின் ஒரு படிநிலை சோம சித்தாந்தம்.
4. ↑  மு. அருணாசலம் (முதல் பதிப்பு 1973, திருத்தப்பட்ட பதிப்பு 2005). *தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
**கதிரவேலு பொன்னம்பலம்** (*Cathiravelu Ponnambalam*) என்னும் முழுப்பெயர் கொண்ட **க. பொன்னம்பலம்** யாழ்ப்பாணத்தைச் சேர்ந்த ஒரு வழக்கறிஞரும், யாழ்ப்பாண மாநகர சபையின் இரண்டாவது முதல்வராகப் பணியாற்றியவரும் ஆவார். இலங்கை அரசியலில் புகழ் பெற்ற குடும்பம் ஒன்றைச் சேர்ந்த இவரது நெருங்கிய உறவினர்கள் பலர் அரசியலில் முக்கிய பதவிகளை வகித்துள்ளனர்.

குடும்பம்
---------

இவரது தந்தையார், மாவட்ட நீதிபதியாகவும், மேல் நீதிமன்ற நீதிபதியாகவும் பணியாற்றிய ஆறுமுகம் கதிரவேலு ஆவார். பொன்னம்பலத்தின் தமையனார் கதிரவேலு சிற்றம்பலம் விடுதலை பெற்ற இலங்கையின் முதல் அஞ்சல் தொலைத்தொடர்பு அமைச்சராக இருந்தார். பெரிய தந்தையார் ஆறுமுகம் கனகரத்தினம், யாழ்ப்பாண நகர சபையின் முதல் தலைவராக இருந்ததுடன், யாழ் கனகரத்தினம் மத்திய மகா வித்தியாலயத்தையும் நிறுவினார். பொன்னம்பலத்தின் தந்தைவழிப் பாட்டனாரின் சகோதரரே யாழ்ப்பாணம் இந்துக் கல்லூரியின் நிறுவனர்களில் ஒருவரான விசுவநாதர் காசிப்பிள்ளை.

மேற்கோள்கள்
-----------

1. ↑  "யாழ் மாநகர சபை இணையத்தளம் - முன்னைய முதல்வர்கள்". 2016-04-30 அன்று மூலம் பரணிடப்பட்டது. 2016-09-29 அன்று பார்க்கப்பட்டது.
2. ↑  Arumugam, S. (1997). *Dictionary of Biography of the Tamils of Ceylon*. பக். 31. .

இவற்றையும் பார்க்கவும்
----------------------

* யாழ்ப்பாண மாநகர சபை